laion/Wikipedia-Exotic huggingface dataset:
RYB-mudel

RYB (lühend primaarvärvuste ingliskeelsetest nimetustest red–yellow–blue 'punane-kollane-sinine') on subtraktiivse värvisünteesi mudel, mida kasutatakse maali- ja tarbekunstis ning milles primaarvärvused on konkreetsetest värvipigmentidest saadavad punane, kollane ja sinine. See mudel oli esimene, millele rajasid oma värvisüsteemid 19. ja 20. sajandi värviteoreetikud, näiteks Moses Harris, Michel Eugène Chevreul, Johannes Itten ja Josef Albers, ning mida kasutavad paljud kunstnikud, kes töötavad pigmentvärvidega. RYB-värvimudelit kasutati ja õpetati Bauhausis, Ulmi disainikoolis Hochschule für Gestaltung Ulm ja enamikus Bauhausist mõjutatud kunstikoolides, näiteks IIT Institute of Design, Black Mountain College, Yale'i ülikooli disainiosakond, Shillito Design School Sydneys ja Parsons School of Design New Yorgis. RYB-mudelis annavad primaarvärvused punane, kollane ja sinine kahekaupa segades sekundaarvärvusteks oranži, rohelise ja violeti. Olgugi et primaarvärvused võivad olla saadud eri värvipigmentidest, kehtib mudel siiski kõigi vastava värviga pigmentide puhul - ükskõik millist sinise pigmendi segamisel ükskõik millise kollase pigmendiga on tulemuseks alati mingi roheline toon. Kunsti- ja disainiõppes kasutatakse tavaliselt laiema värvigamma saamiseks lisaks kolmele primaarvärvusele ka musta ja valget pigmenti.
Steve Cook

Steve Anthony Cook (sündinud 19. aprillil 1991 Hastingsis) on Inglismaa jalgpallur, kes mängib kaitsjana Inglismaa Premier League'i klubis Nottingham Forest. Ta alustas klubikarjääri Brighton & Hove Albionis. Klubi põhimeeskonnas debüteeris ta 24. septembril 2008 Inglismaa liigakarika mängus Manchester City vastu. Liigadebüüdi tegi ta League One'is 2009. aasta veebruaris. Aastatel 2009–2011 mängis Cook Brighton & Hove Albionist laenul mitmes Inglismaa tugevuselt viienda või kuuenda liiga klubis. 2011. aasta oktoobris läks ta laenule Inglismaa tugevuselt kolmandas liigas mänginud AFC Bournemouthi, kellega sõlmis 2012. aasta jaanuaris püsiva lepingu. AFC Bournemouthi põhikoosseisu kuulus Cook seejärel kokku kümme hooaega. 2013. aastal tõusis ta klubiga Inglismaa esiliigasse. Hooajal 2014/15 võideti esiliiga ja mängiti seejärel viis hooaega Inglismaa kõrgliigas. 2022. aasta jaanuaris sõlmis ta kahe ja poole aasta pikkuse lepingu Nottingham Forestiga. "Cook joins the Reds".
Dozor-B

Dozor-B (ukraina keeles Тактична Бойова Колісна Машина, lühendatult ТБКМ «Дозор-Б») on Ukrainas valmistatud soomusauto. Dozor-B Ukraina postmargil
John Fleck

John Alexander Fleck (sündinud 24. augustil 1991 Glasgow's) on Šotimaa jalgpallur, kes mängib poolkaitsjana Inglismaa esiliigaklubis Sheffield United ja Šotimaa jalgpallikoondises. Ta alustas klubikarjääri kodulinna klubis Glasgow' Rangers. Klubi põhimeeskonnas tegi ta ametliku debüüdi 2008. aasta jaanuaris Šotimaa karikavõistlustel. Liigadebüüdi tegi ta 2008. aasta mais. 24. mail 2008 mängis ta Šotimaa karikavõistluste finaalis, kus alistati Queen of the South tulemusega 3:2. Esimese värava lõi ta Rangersi meeskonnas 31. jaanuaril 2009 liigamängus Dundee Unitedi vastu. Hooaegadel 2008–09, 2009–10 ja 2010–11 tuli ta Rangersiga Šotimaa meistriks. Hooaja 2011/12 teises pooles mängis ta Rangersist laenul Inglismaa esiliigaklubis Blackpool. 2012. aasta juulis sõlmis ta lepingu Inglismaa tugevuselt neljanda liiga klubiga Coventry City, kus mängis kokku neli hooaega. 2016. aastal valiti Fleck Coventry City aasta mängijaks. 2016. aasta juulis sõlmis ta kolmeaastase lepingu Sheffield Unitediga. Hooajal 2016/17 võitis ta klubiga Inglismaa tugevuselt kolmanda liiga ja alates järgmisest hooajast mängiti Inglismaa esiliigas. Aastatel 2019–2021 mängis Fleck Sheffield Unitediga kaks hooaega Inglismaa kõrgliigas. Hooajal 2019/20 lõi ta Inglismaa kõrgliigas viis väravat. Aastatel 2018 ja 2018 valiti Fleck Sheffield Untedi aasta mängijaks (2017. aastal koos Billy Sharpiga). Šotimaa jalgpallikoondises debüteeris Fleck 10. oktoobril 2019 mängus Venemaa vastu. Ta kuulus Šotimaa koondisse 2021. aasta Euroopa meistrivõistlustel. Tema onu Robert Fleck on endine jalgpallur. Rangers Scottish Premier League: 2008–09, 2009–10, 2010–11 Scottish Cup: 2007–08 Sheffield United EFL League One: 2016–17 "Sheffield United sign Jack O'Connell and John Fleck". BBC Sport. 8. juuli 2016. Vaadatud 11. juulil 2016.  John Fleck – pildid, videod ja helifailid Wikimedia Commonsis
Sinakasroheline

Sinakasroheline ehk rohekassinine on värvus, mis hõlmab vahetoone nähtava valguse spektris sinise ja rohelise vahel, vahemikus umbes 486–493 nanomeetrit. HSV-mudelis on sinakasrohelise vahemik värvitooni (hue) teljel umbes 160° kuni 185°. Snakasrohelised toonid 1931. aastal standardiseeritud CIE värvsusdiagrammil vasakpoolses osas Sinakasroheline RYB-värvitähel (Azul verde) Sinakasroheline Sri Lanka lipul Sinakasrohelises mantlis Guadalupe Neitsi Berüll Afganistanist Sinakasrohelised toonid on paabulinnuroheline, pardiroheline (vert canard, vert sarcelle, teal), viridiaanroheline (pigmendi kroomhüdroksiidrohelise värvus), vaseroosteroheline ja sinakam-külmem mereroheline, tumedatest toonidest mürdiroheline. Rohekassinised värvused on akvamariinsinine, türkiissinine, Tiffany sinine, lõunameresinine, Ostwaldi värvisüsteemi jääsinine, pardisinine (bleu canard), paabulinnusinine. 1821. aasta värviõpik "Werner's Nomenclature of Colours" kirjeldab sinakasrohelist (Bluish green) kui värvitooni, mis saadakse Berliini sinise segamisel natukese sidrunkollase ja hallikasvalgega. Näidetena loodusest on toodud laulurästa munade värvus ja berüll     . RAL Classic värvikaardi toon 5001 Grünblau on väga tume, petroolisinisega sarnanev sinine värvitoon      , toon 6004 Blaugrün on mürdirohelise taoline tume külm sinaka varjundiga roheline      . Veebivärv Teal on tumedam sinakasroheline      . http://www.workwithcolor.com/green-cyan-color-hue-range-01.htm http://www.workwithcolor.com/cyan-color-hue-range-01.htm https://www.c82.net/werner/#greens https://docs.google.com/spreadsheets/d/10w7UebIDqN6ChEpBwLDQmAgVZZhLtKvnrLeNnBjJmsc/edit#gid=0 https://www.ralcolorchart.com/ral-classic/ral-5001-green-blue https://www.ralcolorchart.com/ral-classic/ral-6004-blue-green https://htmlcolorcodes.com/colors/teal/
Mäss Bountyl (täpsustus)

Mäss Bountyl oli mäss Briti laeval HMS Bounty aastal 1789. "Mäss Bountyl" on ka mitme teose pealkiri: "Mäss Bountyl", 1935. aasta film, lavastanud Frank Lloyd "Mäss Bountyl", 1962. aasta film, lavastanud Lewis Milestone "Mäss Bountyl", 1984. aasta film, lavastanud Roger Donaldson "Mäss "Bounty" pardal", Charles Nordhoffi ja James Norman Halli romaan (1932)
Põltsamaa lipp

Põltsamaa lipp on Jõgeva maakonnas asuva Eesti linna Põltsamaa lipp. Lipp on kinnitatud 5. septembril 1997. Rohelise ristkülikukujulise lipu keskel on kollane horisontaallaid, mis moodustab 1/7 lipu laiusest. Lipu normaalsuurus on 105×165 cm, laiuse ja pikkuse suhe on 7 : 11 ühikut. Roheline on elu, looduse ja lootuse värvus. Kuldne on jõukuse, viljakuse, võimu ja kuulsuse värvus. Põltsamaa vapp Põltsamaa sümboolika linna kodulehel Põltsamaa linna sümboolika Riigikantselei kodulehel
Mäss Bountyl

Mäss Bountyl oli mäss Briti laeval HMS Bounty 28. aprillil 1789. Rahuolematud meeskonnaliikmed hõivasid Fletcher Christiani juhtimisel laeva ning jätsid Bounty kapteni William Bligh' ja 18 madrust Vaikse ookeani lõunaossa paadiga triivima.
Põltsamaa valla vapp

Põltsamaa valla vapp on Jõgeva maakonnas asunud endise Eesti haldusüksuse Põltsamaa valla vapp. Vapp on kinnitatud 18. augustil 1998. Rohelisel kilbil on leib, mille tagant tõusevad kolm viljapead ümbritsetud neljateistkümnest kuldsest ristikulehest. Vapi ideestik on tuletatud Põltsamaa (põld see maa) nimest. Põltsamaa ümbruses laiuvad Eesti ühed viljakamad põllumaad. Seda sümboliseerivad valla vapikujutiseks olevad kolm kuldset viljapead ja stiliseeritud leib – eestlaste oluline toidus läbi aegade. Vapikujutis sümboliseerib ka traditsioonilist maalähedast elamisviisi ja austusväärset põllutööd, mis on olnud Põltsamaa mail peamine jõukuseallikas. Viimasest on omakorda võrsunud ümbruskonna elanike haridus- ja kultuurilembus. Vapi ääriseks olevad kuldsed ristikulehed osutavad teisele peamisele põllumajandusharule – loomakasvatusele. Ristikulehed viitavad ühtlasi ristile – levinud kristluse sümbolile. Vapikilbi roheline on looduse, elu igavese uuenemise ja nooruse võrdkuju. Kuld on küpse vilja, rikkuse ja auväärsuse sümbol. Põltsamaa valla lipp Põltsamaa valla sümboolika Riigikantselei kodulehel
Phänomenologische Interpretationen zu Aristoteles

"Phänomenologische Interpretationen zu Aristoteles" ("Fenomenoloogilised tõlgendused Aristotelesele") on Martin Heideggeri loengukursus Freiburgi ülikoolis talvesemestril 1921/22. Käsikirjas on pealkiri "Phänomenologische Interpretationen. Einführung in die Phänomenologische Forschung" ("Fenomenoloogilised tõlgendused. Sissejuhatus fenomenoloogilisse uurimisse"). Loengukursus oli välja kuulutatud pealkirjaga "Phänomenologische Interpretationen (Aristoteles)". See anti välja Heideggeri kogutud teoste (Gesamtausgabe) 61. köitena Vittorio Klostermanni väljaandel 1985, 2., parandatud trükis 1995, alapealkirjaga "Einführung in die phänomenologische Forschung" ("Sissejuhatus fenomenoloogilisse uurimisse"). Väljaande koostasid Walter Bröcker ja Räte Bröcker-Oltmanns. Filosoofiaajalooliseks vaatluseks nimetatakse mõne mineviku filosoofia läbiuurimist. Filosoofia ajalugu on alati nähtud mingi kindla kultuuriteadvuse (Bildungsbewußtsein) sees ja sellest lähtuvalt. Tänapäeval valitseb tüpiseerib valitseb tüpiseeriv vaimulugu, mis mõistab seda range tõsiasjade uurimisena mingil kindlal tõsiasjade asetamise ja arvamise (Tatsachensetzens und -vermeinens) viisil. See "täpne" uurimine peab kõike muud lobaks, isegi katset tema tingitusest ja seisust aru saada. Filosoofia nähakse koos teadusega, kunstiga, religiooniga. Sellega juba eeldatakse, et ta on ajalooliselt objektiivne, objektiivsete ja objektikohaste vahekordade ja omadustega. Filosoofia histoorilisust haaratakse ainult filosofeerimises eneses. See on haaratav ainult eksistentsina, ligipääsetav ainult faktilisest elust, ajalooga ja ajaloo kaudu. Selles kätkeb nõue, et filosofeerimise mõte ning lõpuleviimis- ja olemisseos histoorilisuse ja ajalooga oleksid printsipiaalselt selged. Neid küsimusi ei saa edasi lükata ega enne uurimise algust selgeks teha ja kaelast ära saada. Filosoofia ajaloo ülesannet filosofeerida võetakse tõsiselt sellega, et otsustav problemaatika ilmneb konkreetsena, määratletuna, radikaalsena. Filosoofia on faktilise elu histooriline (lõpuleviimislooliselt mõistev) tunnetamine. Tuleb jõuda kategoriaalse (eksistentsiaalse) mõistmiseni ja artikuleerimiseni (lõpuleviiva teadmiseni), kus seda lahutatavat ei tõlgendataks lahutatu kaudu, vaid lähtuvalt alussuhtumisest faktilisse elusse, elusse üldse. Kui kogetakse ruinantsi ja küsitavust, filosoofia aga söandab seda oma kunatist faktilisust radikaalselt selgitada, tekib tal võimalus pidada kinni ilmutusest, oma omandi ja omandivõimaluste kinnitusest, ja mitte sellepärast, nagu ta tahaks olla eeldusteta, vaid sellepärast, et faktilisus on tema algupärane eelis. Küsitavus ja küsimine teritab suhtumist ajaloosse – histoorilisuse viisisse. Printsipiaalselt sõltub kõik silmitsiolekust (Auseinandersetzung), mõistmisest selles silmitsiolekus ja sellest lähtuvalt. See eksistentsiaalselt määratud mõistev silmitsiolek on väljastpoolt "ühepoolne" [einseitig] ning on arusaamatus, kui arvatakse, et mõistmiseni jõutakse, kui rahus ja objektiivsuses ajalugu õiglaselt nähakse. Need on nõrkused ja mugavused. Silmitsioleku tendentsil on oma radikaalne selgekstegemise ja avamise jõud.
Recaș

Recaș (ungari keeles Temesrékas, saksa keeles Rekasch, serbia keeles Рекаш/Rekaš) on linn Rumeenias Timiși maakonnas. Linn asub ajaloolises Banaadi piirkonnas, maakonnakeskusest Timișoarast ligikaudu 22 km idas. Linna haldusalasse kuulub kuus küla: Bazoș, Herneacova, Izvin, Nadăș, Petrovaselo ja Stanciova. 2011. aasta rahvaloenduse andmetel oli Recași elanikest rumeenlasi 77,05%, ungarlasi 7,61%, serblasi 4,27%, mustlasi 2,13% ja teistest rahvustest inimesi 2,02%. Asulat on esmamainitud 1318. aastal. 18. sajandi teisel poolel asus piirkonda elama saksa koloniste ja 19. sajandil ungari koloniste. 19. sajandi lõpul ja 20. sajandi alguses arenes linn kiiresti. Linnaõigused sai Recaș 2004. aastal. Istoric Primăria Orașului Recaș
Kergejõustiku maailmameistrivõistluste rekordid

Kergejõustiku maailmameistrivõistlused on iga kahe aasta tagant toimuv spordiüritus, mille traditsioon sai alguse 1983. aastal Helsingis. Rahvusvahelise Kergejõustikuliidu (IAAF) korraldatavad maailmameistrivõistlused on kergejõustikuvõistlused, kus saavad osaleda IAAF-i kuuluvate riikide sportlased. Neil maailmameistrivõistlustel on püstitatud nii maailma-, spordiala kui ka rahvusrekordeid. Maailmameistrivõistlustel osalevad sportlased on pärit üle maailma ja rekordeid on püstitanud sportlased kõigilt kuuelt kontinendilt. USA on olnud maailmameistrivõistluste edukaim maa nii medalite kui ka rekordite poolest. Neli sportlast on püstitanud mitu MM-i rekordit: Usain Boltile kuuluvad rekordid 100 ja 200 meetri jooksus ning 4 x 100 teatejooksus Michael Johnsonile kuuluvad 400 meetri individuaal- ja teatejooksu rekordid Jackie Joyner-Kersee püstitas nii seitsmevõistluse kui ka kaugushüppe rekordi Jarmila Kratochvílová püstitas 1983. aasta avameistrivõistlustel rekordid 400 ja 800 meetri jooksus, mis on siiani löömata ja on meistrivõistluste kaks vanimat rekordit. Tabelite selgitus:   World Athletics pole ratifitseerinud või on hiljem tühistanud Märkus: paksus kirjas maailmarekordid kehtivad praegugi, paksus kaldkirjas on endised maailmarekordid Statistika on õige 2019. aasta oktoobri seisuga "800 Metres Men – Final – Results" (PDF). IAAF. 1. oktoober 2019. Vaadatud 2. oktoobril 2019. "Marathon Results" (PDF). IAAF. 22. august 2009. Originaali (PDF) arhiivikoopia seisuga 7. aprill 2012. Vaadatud 22. augustil 2009.
Bumbești-Jiu

Bumbești-Jiu on linn Rumeenias Gorji maakonnas. Bumbești-Jiu asub Jiu jõe ääres ajaloolises Olteenia piirkonnas, maakonnakeskusest Târgu Jiust ligi 18 km põhjakirdes. Linna haldusalasse kuulub neli küla: Curtișoara, Lăzărești, Pleșa ja Tetila. Bumbești-Jius asub Lainici klooster. Asulat on esmamainitud 1514. aastal. Linnaõigused sai Bumbești-Jiu 18. aprillil 1989. 2021 Romanian census Manastirea Lainici CrestinOrtodox Bumbeşti-Jiu România Geografică
Babadag

Babadag (varem Babatag, türgi keeles Babadağ) on linn Rumeenias Tulcea maakonnas. Babadag paikneb ajaloolises Põhja-Dobrudža piirkonnas, maakonnakeskusest Tulceast ligikaudu 32 km lõunas. Linna lähedal asub Babadagi järv. 2011. aasta rahvaloenduse andmetel oli Babadagi elanikest rumeenlasi 69,91%, mustlasi 13,63%, türklasi 4,41% ja teistest rahvustest inimesi 0,64%. Rahvus oli teadmata 11,38%-l elanikest. Rooma riigi ajal asus praeguse Babadagi kohal asula nimega Vicus Novus. Babadagi on esmamanitud 1263. aastal. Alates 15. sajandist oli Babadag Osmanite riigi võimu all. Aastatel 1677–1678 omandas asula linnastaatuse ja sai Dobrudža halduslikuks ja poliitiliseks keskuseks. Rumeenia koosseisu läks Babadag 1878. aastal. 2021 Romanian census Istoric UAT Orasul Babadag - Centrul National de Informare si Promovare Turistica Babadag Babadag City, Tulcea County UAT Babadag City - National Information Centre and Tourism Promotion Babadag  Babadag – pildid, videod ja helifailid Wikimedia Commonsis
2S34

2S34 Hosta (vene keeles 2С34 «Хоста») on Venemaal toodetud 120mm liikursuurtükk. GRAU koodnimetus 2S34. З’явилося відео знищення рідкісної САУ 2С34 «Хоста» на Донеччині (vaadatud: 20.05.2024)
BTR-MD Rakuška

BTR-MD Rakuška (vene keeles БТР-МД «Ракушка») on Venemaal valmistatud soomustransportöör. Venemaa kasutas seda soomukit Vene-Ukraina sõjas. Волонтери відновили для десантників трофейну БТР-МД “Ракушка” (vaadatud: 10.08.2023)
Polina Bratuhhina-Pitou

Polina Bratuhhina-Pitou (kuni 2014 Polina Bratuhhina; sündinud 7. detsembril 1987 Narvas) on Eesti saali- ja rannavõrkpallur. Polina kuulus Eesti võrkpallikoondisse aastatel 2012–2020. Ta on mänginud rannavõrkpalli koos Mari-Liis Graumanni ja Natalja Bratuhhinaga. Tema kaksikõde on saali- ja rannavõrkpallur Natalja Bratuhhina. Ta lõpetas 2006. aastal Audentese Spordigümnaasiumi ning 2010. aastal EBSi. Hooaeg 2005/06 Eesti parim noorvõrkpallur neidudest Hooaeg 2005/06 Eesti parim noorte rannavõrkpalli paar neidudest koos Kadri Puriga Hooaeg 2006/07 Eesti parim noorte rannavõrkpalli paar neiudest koos Natalja Bratuhhinaga Hooaeg 2007/08 Eesti parim naisjuunioride rannavõrkpalli paar koos Kadri Puriga Hooaeg 2008/09 Eesti parim naisjuunioride rannavõrkpalli paar koos Natalja Bratuhhinaga Hooaeg 2008/09 Eesti parim naiste rannavõrkpalli paar koos Mari-Liis Graumanniga Hooaeg 2009/10 Eesti parim naisvõrkpallur Hooaeg 2010/11 Eesti parim naisvõrkpallur Hooaeg 2011/12 Eesti parim naiste rannavõrkpalli paar koos Natalja Bratuhhinaga Sissekanne FIVBi andmebaasis esbl volleybox Paremad hooajal 2005/2006 volley.ee arhiiv Paremad hooajal 2006/2007 volley.ee arhiiv Paremad hooajal 2007/2008 volley.ee arhiiv Paremad hooajal 2008/2009 volley.ee arhiiv Paremad hooajal 2009/2010 volley.ee arhiiv Paremad hooajal 2010/2011 volley.ee arhiiv Paremad hooajal 2011/2012 volley.ee arhiiv
Raketirünnak Tšassiv Jarile

Raketirünnak Tšassiv Jarile oli 2022. aasta 9. juulil toimunud raketirünnak Ukrainas Donetski oblastis Bahmuti rajoonis asuvale Tšassiv Jari linnale. Tabamuse saanud raudteejaam Korterelamu Война в Украине: в Часовом Яру уже 47 погибших "Russian rockets kill 15 in Chasiv Yar housing block, Ukraine says". bbc.com (inglise). BBC News. 10. juuli 2022. Vaadatud 10. juulil 2022. At least 15 people have been killed and about 20 more are feared buried under rubble after Russian rockets struck an apartment block in Chasiv Yar, a town in eastern Ukraine, officials say. "Vene raketirünnakus Donetski oblastis hukkus vähemalt 15 inimest". err.ee. ERR. 10. juuli 2022. Vaadatud 10. juulil 2022. "Death toll from Russian rocket attack on housing block rises to 24, Ukraine says" (inglise). Reuters. 11. juuli 2022. Originaali arhiivikoopia seisuga 11. juuli 2022. Vaadatud 11. juulil 2022.{{cite web}}: CS1 hooldus: robot: algse URL-i olek teadmata (link) Yaroslav Lukov (11. juuli 2022). "Ukraine war: 7,200 Ukrainian service personnel missing - ombudsman". bbc.com (inglise). BBC News. Vaadatud 11. juulil 2022. the death toll from a Russian rocket attack on a five-storey apartment block in Chasiv Yar, eastern Ukraine, has risen to 30, the country's emergency service says
Gustavo Morínigo

Gustavo Eliseo Morínigo Vázquez (sündinud 23. jaanuaril 1977 Coronel Oviedos) on Paraguay jalgpallitreener ja endine jalgpallur. Jalgpallurina oli tema positsioon poolkaitsja. Tema jalgpallurikarjäär kestis aastatel 1996–2011, mille jooksul mängis ta Paraguay klubides Libertad, Guaraní, Cerro Porteño ja Nacional, Argentina klubis Argentinos Juniors ning Colombia klubis Deportivo Cali. Paraguay meistriks tuli ta aastatel 2002 ja 2003 Libertadiga ning 2009 ja 2011 Nacionaliga. Paraguay jalgpallikoondises mängis ta aastatel 2001–2005 kokku 18 korda ja lõi kolm väravat. Ta kuulus Paraguay koondisse 2001. aasta Copa Américal ja 2002. aasta maailmameistrivõistlustel. Pärast jalgpallurikarjääri lõppu alustas ta tööd treenerina. 2012. aastal sai ta oma viimase koduklubi Nacionali peatreeneriks ning juhendas seda kuni 2015. aastani. Peatreenerina tuli ta Nacionaliga Paraguay meistriks 2013. aastal. Hiljem on ta juhendanud klubisid Cerro Porteño ja Libertad ning Paraguay noortekoondisi. 2018. aastal oli ta lühikest aega Paraguay jalgpallikoondise ajutine peatreener. 2021. aasta jaanuaris sai ta Brasiilia kõrgliigaklubi Coritiba peatreeneriks. "Coritiba e Morínigo chegam a acordo; treinador assina contrato e é aguardado na quarta". Globoesporte.com. 4. jaanuar 2021. Vaadatud 20. augustil 2021.
Henrique Adriano Buss

Henrique Adriano Buss (tuntud lihtsalt kui ka Henrique; sündinud 14. oktoobril 1986 Marechal Cândido Rondonis) on Brasiilia jalgpallur, kes mängib keskkaitsjana Brasiilia kõrgliigaklubis Coritiba. Ta võib mängida ka paremkaitsja või kaitsva poolkaitsjana. Ta alustas Coritibas ka klubikarjääri. Klubi põhimeeskonnas debüteeris ta 2006. aastal Brasiilia esiliigas. 2008. aasta alguses asus ta mängima Brasiilia kõrgliigaklubis Palmeiras. 2008. aasta juulis siirdus ta Hispaania kõrgliigaklubisse FC Barcelona, kuid ei mänginud seal kordagi. Hooajal 2008/09 oli ta Barcelonast laenul Saksamaa kõrgliigaklubis Leverkuseni Bayer ja aastatel 2009–2011 kaks hooaega Hispaania kõrgliigaklubis Racing Santander. 2011. aasta juulis naasis ta laenule Palmeirasesse. Aasta hiljem sõlmis ta Palmeirasega püsiva lepingu. 2014. aasta jaanuaris sõlmis Henrique lepingu Itaalia kõrgliigaklubiga Napoli. 2014. aastal võitis ta Napoliga Itaalia karikavõistlused ja Itaalia superkarikafinaali. Aastatel 2016–2017 mängis ta Brasiilia kõrgliigaklubis Fluminense, 2018–2019 Brasiilia kõrgliigaklubis Corinthians, 2019–2020 Araabia Ühendemiraatide klubis Ittihad Kalba ja 2020–2021 Portugali kõrgliigaklubis Belenenses. 2021. aasta juunis naasis Henrique Coritibasse. Brasiilia jalgpallikoondises mängis Henrique aastatel 2008–2014 kokku kuus korda. Ta kuulus Brasiilia koondisse 2014. aasta maailmameistrivõistlustel. Coritiba; Campeonato Brasileiro Série B: 2007 Campeonato Paranaense: 2022 Palmeiras Campeonato Paulista: 2008 Copa do Brasil: 2012 Campeonato Brasileiro Série B: 2013 Napoli Coppa Italia: 2013–14 Supercoppa Italiana: 2014 Corinthians Campeonato Paulista: 2018, 2019 "Números, carreira e expectativa: como o zagueiro Henrique volta ao Coritiba após 13 anos". ge.globo.com. 4.6.2021. Vaadatud 10.7.2022
Năsăud

Năsăud (saksa keeles Nassod, Nußdorf, ungari keeles Naszód) on linn Rumeenias Transilvaanias Bistrița-Năsăudi maakonnas. Linn asub Someșul Mare jõe ääres, maakonnakeskusest Bistrițast ligikaudu 17 km põhjaloodes. Linna haldusalasse kuulub kaks küla: Liviu Rebreanu (kuni 1958. aastani Prislop, Priszlop) ja Lușca (Szamospart). 2011. aasta rahvaloenduse andmetel oli Năsăudi elanikest rumeenlasi 87,67%, mustlasi 4,83%, ungarlasi 0,63% ja teistest rahvustest inimesi 0,19%. Rahvus oli teadmata 6,66%-l elanikest. Asulat on esmamainitud 1245. aastal. 2021 Romanian census Scurt istoric Primăria orașului Năsăud
Sângeorz-Băi

Sângeorz-Băi (varasemas kirjaviisis ka Sîngeorz-Băi, saksa keeles Sankt Georgen, ungari keeles Oláhszentgyörgy) on linn Rumeenias Transilvaanias Bistrița-Năsăudi maakonnas. Sângeorz-Băi asub Rodna mäestiku jalamil, maakonnakeskusest Bistrițast 40 km kaugusel. Linn asub Someșul Mare jõe kaldal. Linna haldusalasse kuuluvad kaks küla: Cormaia (Kormája) ja Valea Borcutului (Borpatak). Sângeorz-Băi on kuurortlinn. Sanatooriumis kasutatakse raviks balneoklimaatilisi meetodeid. Linnas on ka palju mineraalveeallikaid. Asulat on esmamainitud 1245. aastal. 2021 Romanian census Stațiunea balneoclimaterică Sângeorz-Băi Sângeorz-Băi Sângeorz-Băi România Geografică  Sângeorz-Băi – pildid, videod ja helifailid Wikimedia Commonsis